**EŠTE STÁLE NEVIETE, ČO KAM PATRÍ?**
**ZOPÁR RÁD AKO SPRÁVNE TRIEDIŤ ODPAD.**

***Kam patria PET fľaše?***
**Patria do žltých vriec na plasty,
pred vyhodením je však potrebné znížiť ich objem, napríklad zošliapnutím.**
***Kam patria krabice z džúsov a mlieka?***
**Nazývame ich nápojovými kartónmi. Vhadzujte ich do žltých vriec na plasty.
Pred vyhodením zmenšite ich objem, napríklad zošliapnutím.**
***Kam patria použité hygienické potreby?***
**Hygienické potreby (použité detské plienky, papierové vreckovky, obaly zo zubnej**
**pasty a pod.) patria do komunálneho odpadu, pretože sú znečistené.**
***Kam patria obaly z nebezpečných látok a prípravkov?***
**Obaly obsahujúce zvyšky nebezpečných látok (motorových olejov, farieb, riedidiel**
**a pod.) nepatria do triedeného zberu. Odneste ich na zberný dvor.**
***Kam patrí molitan?***
**V menšom množstve ho môžete vhodiť do zmesového odpadu,
vo väčšom množstve patrí na zberný dvor.**
***Kam patrí polystyrén?***
**Ak ho nie je veľa, tak patrí do žltého vreca určeného na plasty.
Ak je rozmerný, odneste ho na zberný dvor.**
***Kam patria krabice z kartónu?***
**Po zmenšení objemu, napríklad poskladaním, patria do modrých nádob na papier.
Kam patria tégliky z jogurtov?
Patria do žltého vreca určeného na plasty, musia však byť bez zvyškov jedla,
čiže vypláchnuté.**